Tippek és trükkök használtautó-vásárláshoz
Hiába éri meg jobban, mégis óriási rizikót rejt magában egy használt autó megvétele, hiszen nem ismerhetjük az elõéletét, így egy rossz, elhamarkodott döntéssel több százezres, milliós kárt okozhatunk magunknak. Összeállításunkból kiderül, hogyan minimalizálhatjuk a kockázatot.
Tudjuk jól, hogy új autót csak akkor éri megvenni, ha 5-6 évre vásárolja az ember, mivel az átadást követõen azonnal mintegy 10 százalékot veszít az értékébõl, tehát mire hazaértünk, máris jelentõs értékcsökkenést szenvedett el a szeretett jármû. Vannak, akik ezt nem engedhetik meg maguknak, ezért használt után néznek. Ehhez is kell azonban minimum két dolog: nagy adag szerencse, és ugyanekkora adag pénz. A szerencsefaktor csökkentésében egy-egy jó autószerelõ ismerõs, esetleg jólelkû nepper lehet a segítségünkre. Ha ezzel nem rendelkezünk, és saját kezünkbe vesszük a vásárlást, akkor (is) érdemes áttekinteni alábbi írásunkat - tippeket és pontozós segítséget nyújtunk, hogy a hét üzletét mi kössük, ne az eladó!

Az autó kiválasztásával egyidõben olvassunk utána az adott típus fórumán, és vértezzük fel magunkat a márkára jellemzõ elõnyökkel és hátrányokkal. A keresési idõt csökkentendõ, eleve több autót válasszunk ki.

Ha ott áll elõttünk vágyunk tárgya, nézelõdés helyett kezdjük az okmányokkal. Ha azok nincsenek rendben, nem is érdemes beleélni magunkat a vásárlásba. Ne dõljünk be a rendõrök elnézték, majd kijavíttatom, stb. magyarázatoknak. Többszázezer (millió) forintról van szó, legyünk észnél! Nézzük meg a forgalmit, egyeztessük az adatokat az eladó okmányaival, a kocsi motor- és alvázszámával, a törzskönyvvel, ha van, az eredetvizsgával! Nézzük meg, meddig van érvényes mûszaki, hivatalosnak néz-e ki a bejegyzés (vegytintával írva, újabban nyomtatva), illetve van-e zöldkártya, és az meddig érvényes! Ha minden stimmel, jöhet a következõ lépés.

A kocsi értékétõl függ, megéri-e elvinni szakszervizbe (mindenképpen érdemes). Ott kérjünk állapotfelmérést, ahol precízen, pontosan átvizsgálják a kiszemelt autót, arról pecsétes papírt adnak. És kész, már nem is kell tennünk semmit, fizetünk és vihetjük is.

Azonban az élet nem ilyen egyszerû, ugyanis a szakszervizek sûrûn be vannak táblázva, így elõfordulhat több napos, akár hetes várakozás is. Esetleg nem akarunk feleslegesen veszíteni (cégtõl függõen) 5-12 ezer forintot, ha az átvizsgáláskor kiderül, hogy problémás az autó, vagy a tulaj nem akarja alávetni a procedúrának a kocsit (bár ez eleve gyanús). Mi a teendõ ilyenkor?
használt autó szín